Den ene voldsepisode fandt sted kl. 22.45 i Nørregade. Her rendte fire unge mænd rundt og knuste flasker. Det påtalte en 38-årig mand, og pludselig slog den ene af de unge den 38-årige mand i ansigtet med glas. Politiet har anholdt en 28-årig mand fra Løkken i sagen, som sov sin rus ud i detentionen i Aalborg, og blev løsladt søndag morgen. Han er sigtet efter straffelovens §245, der handler om vold af særlig rå, brutal eller farlig karakter. Kl. 01.35 var den gal i Jomfru Anes Gård i Aalborg. Her afviste en dørmand en gæst med det resultat at den 23-årige mand skubbede dørmanden i brystet, sparkede ham i skridtet og gav ham to knytnæveslag i ansigtet. Dørmanden fik en tandskade ved episoden.

Referat:
To mænd anholdt efter voldssager i Aalborg natten til søndag.